irigasi persawahan). Ramaku asale wong gunung alias lor kali proyek, biyungku wong kidul kali proyek. Mergane mbahku wong gunung ya akhire gelem ora gelem dadi kerep munggah mudhun gunung. Angger munggah gunung rasane kesel banget, awake byuk-byukan kringetan nganti bajir, sikile rasane nganti thiyel kaya anu arep mrotholi. Gole mlaku rasane wis suwe banget, ning nyatane ora tekan-tekan nang tujuane. Ning sewalike nek mudhun gunung, rasane kaya ana sing njorogna sekang mburi, dadi mlakune lewih cepet, sedhela bae wis tekan tujuane. Jaman cilikane enyong, gunung sing paling kerep diunggahi (didaki) ya kae Gunung Cemara. Fotone Mas Anung sing di-shoot sekang kulon sekolahan Panjatan, madhep ngalor back ground-ne Gunung Cemara. Enyong kerep munggah gunung Cemara, jalarane kancaku dolan sedulure akeh sing nang Kaliurang (sangisore Cemara). Dadi nek lagi dolan menyang sadulure kancaku ya sekaliyan munggah meng puncrit Cemara. Nek pas munggah gunung Cemara nang ndhalan kencoten, biasane ya ora kurang akal, mbedhul budin dipangan mentah ya rasane enak nggo ngganjel weteng. Nek wis tekan pucak biasane padha opor-opor(mbakar) budhin utawane kimpul. Nang puncak cemara uga ana wit buah-buahan kaya dhuwet, sawo kecik karo pakel. Jenenge bocah kencoten apa bae ya dipangan, nggragas lah pokoke. Nang gunung Cemara kuwe uga ana siji sendang (danau) sing jenenge Curug. Dadi seliyane munggah gunung biasane karo sekaliyan adus(renang) nang Sendang Curug. Sendang Curug kuwe ana grojogane gedhe. Miturut critane sendang Curug ora tau sat, ana banyune terus. Miturut crita mistis penduduk sekitare, sendang curug jarene nyambung nganti sekang Karangbolong. Ana penunggune sidhat raksasa. Kadang ana sing kecelakaan,